open-index/open-wikipedia-markdown huggingface dataset:
Nipedalen

**Nipedalen** er et boligområde og utfartssted på Ytre Laksevåg vest i Bergen. 

Boligområdet består av selveiende eneboliger og rekkehus, som ble bygget på 1970-tallet. I dalen finnes det 2 velforeninger, *Nedre Nipedalen Velforening* og *Øvre Nipedalen og Lyngbøkollen Velforening*. 

I munningen av Kanadaskogen ligger Tennebekktjernet badeplass, en ferskvannsbadeplass med strand. Fra toppen av Nipedalen går det turløyper til Nipetjernet og deretter opp på Gravdalsfjellet, med Viggohytten og Laksevågshytten. Det går også en turløype herfra til Spelhaugen i Fyllingsdalen.

## Eksterne lenker
* Øvre Nipedalen Velforening
* Kart over Nipedalen
Thimpu

**Thimpu** er hovedstad i Bhutan og ligger vest i den sentrale delen av landet, fra 2247 til 2648 meter over havet. Den omkringliggende dalen og fylket (*dzongkhag*) har også samme navn. Byen har 98 676 innbyggere (2020), og er uten sammenligning den største befolkningskonsentrasjonen i landet.

Byen strekker seg ut langs vestsiden av **Wang Chhu**-elvens dalføre. Byen har som mange andre hovedsteder vokst kraftig som følge av flukten fra landsbygda. Utviklingen har ført til renovering i bykjernen og paddehattaktig fremvekst av forsteder flere steder.

Dechenchoeling, den offisielle kongeboligen, ligger nord for byen. Det samme gjelder klostrene **Dechenphu**, **Tango** og **Cheri**.

Tashichoedzong, hovedstadens dzong, med flere nasjonale funksjoner, ligger også på nordsiden av byen. Dette palasset/borgen ble bygd i 1641, og har vært sete for regjeringen siden 1952. Hvert år, på sensommeren, er Tashichoedzong stedet for en fargerik maskedansfestival kalt tsechhu http://www.raonline.ch/pages/bt/rel/btrel_festival00b.html. Dette er en populær turistattraksjon.  
I hovedgata **Norzim Lam** finnes butikker, restauranter, kjøpesentre og offentlige bygninger. 
Overalt finnes en blanding av boligblokker, mindre boliger og familiedrevne butikker. Myndighetene praktiserer en streng kontroll med byggeskikken: Alle boliger skal utsmykkes i tradisjonell stil, med buddhistiske malerier og motiv. Dette håndheves meget strengt og brudd på eksteriørforskriftene kan føre til at bygg rives.

Nede ved elven arrangeres et livlig marked i helgene. Her selges kjøtt, grønnsaker og souvenier. Det meste av byens beskjedne småindustri ligger sør for den største broen.

Thimpu er verdens eneste hovedstad uten trafikklys.

## Gewog
Thimpu fylke er delt inn i ti underdistrikt (*[[gewog]]*):
*Bapbi Gewog
*Chang Gewog
*Dagala Gewog
*Genyekha Gewog
*Kawang Gewog
*Lingzhi Gewog
*Mewang Gewog
*Naro Gewog
*Soe Gewog
*Toepisa Gewog

## Eksterne lenker
* Kart over byen Fra RAO online
* Femårsplanen 2002-2007
* Dzongkhag profil med kart over gewog
Nogrod

**Nogrod** var en fiktiv by i J.R.R. Tolkien Midgard. Den var en av de to byene som dvergenes byer i Ered Luin. Nogrod ligger i midten av fjellkjeden, nær ved Dolmedfjellet hvor dvergveien fra Beleriand krysser inn i Eriador. Det var hjemmet til dvergene kjent som *Ildskjeggene*. Navnet på Khuzdul var **Tumunzahar** som har en ukjent betydning. *Nogrod* betyr *Hólbol* (Hul bolig).
Nogrod var hjemmet til de kjente dvergene Gamil Zirak og Telchar. Eöl ‘’Mørkalv’’ dro ofte dit, og det gjorde også hans sønn Maeglin.

Selv om de var vennlig innstilt mot alvene fra Beleriand drepte dvergene fra Nogrod Thingol av Doriath. Dette skjedde fordi han hadde gitt dem i oppgave å smi silmarillen inn i kjedet Nauglamír, og så var smeden blitt så betatt av steinen at han drepte Thingol for å kunne beholde den selv. Da Thingol ble drept reiste Melian fra Doriath og Melians belte mistet sin kraft. 
Dvergene ble jaget av Beren *Erchamion* og drept av hans hær av Laiquendi og en gruppe med enter.

Ulikt Belegost i den søndre delen av Blåfjellene, ble Nogrod totalt ødelagt under Vredens krig i det første tidevervet da Blåfjellene ble delt i to og elva Lune fant sitt nye utløp i Lune-gulfen som ble skapt der fjellet delte seg.
Kjemikalietanker

**Kjemikalietankere** er betegnelsen på skip som er konstruert for å frakte flytende kjemikalier.  Lastene kan representere både helserisiko for mannskap og fare for miljøet.  Skipene har derfor kompliserte lastesystemer og er konstruert i materialer spesielt tilpasset lastene de enkelte skip skal frakte.

Skipene varierer i størrelse fra små elvetankere opp til 50 000 dødvekttonn.  Til forskjell fra oljetankere går de største kjemikalieskipene i linjefart og frakter som regel mange ulike laster på samme reise.  Skipene kan ha mer enn femti lastetanker.

Den årlige globale transporten utgjør over 100 millioner tonn.  USA og Europa representerer de største eksportørene og de største importørene ligger i Det fjerne østen og i Sør-Amerika.

De vanligste lastene:
* Syrer som svovelsyre, saltsyre og fosforsyre.
* Alkoholer som etanol, etyl, metyl og propyl.
* Vegetabilske oljer av peanøtter, soya, oliven og solsikke.
* Petroleumsprodukter som benzen, fenol og styren.

## Gjenkjennelse
Kjemikalietankere er små i forhold til oljetankere. De største er under 50 000 dvt. Hver lastetank er utstyrt med egen neddykket lossepumpe og egen rørledning til skipets manifold. Dette medfører at skipet kan føre forskjellige produkter i hver sin tank, med full segregering. Videre finner man i noen tilfeller to til seks par sylindriske tanker på dekk. Kort sagt kan skipet føre like mange forskjellige produkter som antall lastetanker.

## Oppbygging
Tankene i en kjemikalietanker skal oppfylle strenge renhetskrav, og er ofte belagt med stoffer som epoxy eller sinkmaling, eller laget av rustfritt stål. Skipene har et kompleks spylesystem, med spylemaskiner i hver tank som gjør at man kan fylle de strenge renhetskravene før man skal ta ny last i en tank. Lossepumpene er hydrauliske, ofte av FRAMO-typen.

Mange typer laster krever oppvarming for å holde en gitt viskositet. Derfor har skipene et oppvarmingsystem hvor man bruker tørr, mettet damp fra olje- og eksosfyrte kjeler til oppvarming av lasten. Dampen brukes også til oppvarming av spylevann når man driver med tankspyling.

Etter en last har blitt losset, må tanken være gassfri før en undersøker tanken og tar ny last. For å inerte gassen brukes oftest nitrogen. Kjemikalietankere har derfor ofte et nitrogenanlegg ombord hvor en komprimerer luft gjennom membraner som skiller nitrogenen ut ifra luften.

## Norske redere
Norske redere var pionerer innen kjemikalietransport.  Markedet domineres i dag av fire store aktører hvor tre er opprinnelig norske.  Lastekapasiteten til flåten store kjemikalietankerne er 16,8 millioner dødvekttonn og den er fordelt som følger:

*13,0 % Odfjell
*11,4 % Stolt-Nielsen
*4,2 % JO Tankers
*3,5 % Tokyo Marine

## Referanser
Kabyss

**Kabyss**, i blant forkortet **bysse**, er et hollandsk ord for skips kjøkken.  Maten serveres mannskap og offiserer i messa.

Ombord i båter der maten ikke tilberedes i et eget rom, betegnes kjøkkendelen gjerne pantry.

## Kilder
*
Volvo World Match Play Championship

**Volvo World Match Play Championship** er en golfturnering som arrangeres hvert år i september på Wentworth Club utenfor London. Tittelsponsor er finansselskapet Volvo; tidligere har turneringen vært sponset av Suntory, Toyota, Cisco og HSBC. Formatet er matchspill.

## Historie
Turneringen ble grunnlagt av Mark McCormack som et PR-nummer for golfspillere han var manager for. Den første turneringen, i 1964, ble vunnet av Arnold Palmer, som var McCormacks første klient. Nivået på vinnerne av turneringen har vært gjennomgående høyt, og flertallet av seierne har gått til spillere som har vært nummer&nbsp;1 på verdensrankingen i golf (eller uoffisielt nummer&nbsp;1 før innføringen av verdensrankingen) på et tidspunkt i karrieren.

I de første 40 årene hadde turneringen uoffisiell status; den var vel ansett av fans i Storbritannia og mange land utenfor USA, populær blant spillerne og sameksisterte med Europatouren, hvis bane den spilles på, men den gav ikke poeng til verdensrankingen og premiepengene ble ikke regnet med på pengelisten. Opprettelsen av WGC-Accenture Match Play Championship i 1999 var imidlertid et slag for den eldre matchspillturneringen, som havnet i skyggen av den nye, større turneringen.

## Dagens mesterskap
I 2004 fikk turneringen en grundig overhaling. En betydelig økning i sponsormidler ble tilført fra finansselskapet HSBC, og førstepremien ble hevet til 1&nbsp;million pund, som da var den største førstepremien i golf. Startfeltet ble økt til 16 spillere, og et kvalifiseringssystem basert på prestasjoner i de fire ''major''-turneringene ble innført som erstatning for de tidligere invitasjonene. Det ble allokert poeng til verdensrankingen og resultatene ble gitt status på Europatourens pengeliste (dog ikke den virkelige premiesummen, som er mye større enn i de andre turneringene, men skalert i mer proporsjonale beløp). Denne overhalingen regnes som en stor suksess på alle måter unntatt én: mange av de amerikanske toppgolferne takker fortsatt nei.

## Vinnere

## Eksterne lenker
*
Beate Gangås

**Beate Gangås** (født 1963) er en norsk jurist som den 21. oktober 2022 ble utnevnt til sjef for Politiets sikkerhetstjeneste. Hun tiltrådte stillingen 1.&nbsp;desember 2022.

## Karriere
Gangås ble ansatt i politiet i 1992, og ble i 2001 utnevnt til politimester i seksjon mot organisert kriminalitet i Politidirektoratet. Hun var konstituert som assisterende politidirektør fra april til desember 2005. Hun har tidligere hatt ulike stillinger i Oslo politidistrikt, blant annet som leder av økonomiseksjonen og påtaleseksjonen. Hennes arbeidsområder omfattet blant annet menneskehandel, familievold og rasisme, og hun arbeidet også med likestillingsrelaterte oppgaver angående kjønn og etnisitet.

Hun ble utnevnt som det første likestillings- og diskrimineringsombudet for en åremålsperiode på fire år i 2006. Ombudet var da nyopprettet ved en sammenslåing av Likestillingsombudet, Likestillingssenteret og Senter mot etnisk diskriminering. Gangås ønsket ikke å forlenge åremålsperioden, og Sunniva Ørstavik ble utnevnt som hennes etterfølger.

Da hun var likestillings- og diskrimineringsombud uttalte Gangås i forbindelse med kommunestyre- og fylkestingsvalget i 2007 at «Alle bør stemmes inn når du mandag går til valgurnene. Bortsett fra hvite, heteroseksuelle menn mellom 40 og 50 år uten nedsatt funksjonsevne. — Dette er ikke til forkleinelse av denne gruppen menn. Men de er sterkt overrepresentert i landets kommunestyrer».

Gangås ble 21. juni 2019 utnevnt til politimester i Oslo politidistrikt for en åremålsperiode på seks år. Hun kom da fra stillingen som leder for etterforsknings- og påtaleavdelingen i PST og hadde tidligere blant annet vært politimester i Østfold, likestillings- og diskrimineringsombud og leder for seksjon for organisert kriminalitet i Politidirektoratet. Hun har også mange års erfaring som leder og påtalejurist i Oslo politidistrikt.

Gangås har vært styremedlem i Senter mot etnisk diskriminering samt leder av Interpols gruppe om menneskehandel.

## Referanser


## Eksterne lenker
*
Leif Hamre

**Leif Hamre** (født 9. august 1914 i Molde, død 23. august 2007 i Lier) var en norsk forfatter og offiser.

Han studerte ved Statens kunstakademi i Oslo, men under andre verdenskrig måtte han rømme landet og sluttet seg til de norske utestyrkene. Hamre ble utdannet navigatør ved Little Norway i Canada og fløy Catalina under krigen. Han ble dekorert for sin krigsinnsats. Etter krigen gjorde Hamre karriere i forsvaret, og ble blant annet Norges første militære helikoterflyger og ble sjef for Luftforsvarets helikoptertjeneste. Han gikk av som oberstløytnant i 1974. 

Mellom 1957 og 1978 forfattet Hamre seks bøker for barn og ungdom. Alle bøkene hadde motiv fra flyver-miljøer, dramatisk handling og lå nær dokumentarromanen i form. De ble svært populære, og oversatt til 19 språk. Fem av seks bøker ble dessuten belønnet med Kultur- og kirkedepartementets pris for barne- og ungdomslitteratur. Barnebokkritikeren Sonja Hagemann skrev blant annet dette om Hamres forfatterskap:


«*Han skapte en helt ny heltetype i norsk barnelitteratur – *yrkeshelten*, representert av flygeren. ...Leif Hamres forfatterskap representerer det sunne, positive syn på hverdagsmennesket, den stillferdige påminnelse om at livet er spennende nok for seg selv for den som går inn for å fylle sin plass.*»


Som pensjonist arbeidet Hamre blant annet med lokalhistorie. I 2002 ble han tildelt Kongens fortjenstmedalje i sølv, hovedsakelig for sin gjenoppdagelse og beskrivelse av skansene fra trefningen ved Gjellebekk i Lier under den store nordiske krig.

## Bibliografi
* 1957: *Otter tre to kaller*, illustrert av Arne Johnson
* 1958: *Blå 2 &ndash; hopp ut*
* 1959: *Klart fly*
* 1965: *Brutt kontakt*
* 1971: *Operasjon Arktis*
* 1978: *Fly uten fører*
* 1983: *Til borgen! Til borgen!*, roman

## Hørespill
Tre av Hamres bøker er dramatisert som hørespill for NRKs Lørdagsbarnetimen:
* *Otter tre to kaller*, hørespill i tre episoder, 1959
* *Klart fly*, hørespill i to episoder, 1973
* *Fly uten fører*, hørespill i tre episoder, 1982

## Priser og utmerkelser
* 1957: Kultur- og kirkedepartementets litteraturpris, 1. premie, for *Otter tre to kaller*
* 1958: Kultur- og kirkedepartementets litteraturpris, 1. premie, for *Blå 2 &ndash; hopp ut*
* 1959: Kultur- og kirkedepartementets litteraturpris, 1. premie, for *Klart fly*
* 1965: Kultur- og kirkedepartementets litteraturpris, 1. premie, for *Brutt kontakt*
* 1971: Kultur- og kirkedepartementets litteraturpris, 2. premie, for *Operasjon Arktis*
* 1993: Lier kommunes kulturpris
* 2002: Kongens fortjenstmedalje i sølv

## Referanser


## Kilder
* *Contemporary Authors Online* (Thomson Gale 2003)
* Sonja Hagemann: *Barnelitteratur i Norge 1914-1970*, Aschehoug, Oslo, 1974 ss. 185-188
* Drammens Tidende: Audiens hos kongen

## Eksterne lenker
* Mer om Leif Hamre på SNL
Tore Pedersen (FFK-spiller)

:*For fotballspilleren med samme navn som spilte for Rosenborg på 1960-tallet, se [[Tore Pedersen (RBK-spiller)]].*

**Tore André Pedersen** (født 1969) er en norsk tidligere fotballspiller. Hans posisjon på banen var midtstopper. Pedersen var en «klubbnomade» som har spilt på høyt nivå for ni forskjellige klubber i fem land. Han var også fast på  på første halvdel av 1990-tallet, og spilte totalt 45 A-landskamper.

Pedersen var mye plaget av skader i sin fotballkarriere. Han spilte samtlige av Norges VM-kvalifiseringskamper til USA-VM i 1994, men pådro seg en korsbåndskade kort tid før sluttspillet, og måtte derfor bli hjemme. Også under hans opphold i Wimbledon i 1999 pådro han seg en alvorlig kneskade, og tilbragte halvannet år på sidelinjen. 

Det var ventet at han kom til å legge opp på grunn av denne kneskaden, men han kom tilbake på fotballbanen i 2001 &ndash; først for 4.-divisjonsklubben Trosvik, og returnerte sesongen etter til FFK, som han hjalp til to strake opprykk og en etterlengtet retur til Tippeligaen. Pedersen spilte etter dette 1 sesong i sin moderklubb Selbak. Spiller nå for Oslo Diamantene.

**Klubber:** Selbak, Fredrikstad (to perioder), IFK Göteborg, Brann, Oldham (utlån), Sanfrecce Hiroshima, FC St. Pauli, Blackburn, Eintracht Frankfurt, Wimbledon, Trosvik.

Spilte 10 kamper på utlån til Oldham i 1993/94. Fra Brann til St. Pauli i 1995. Kontrakten med St. Pauli gikk ut 30. juni 1997 (p.g.a. nedrykk til 2. bundesliga, og var fri til å gå hvor han ville, selv om klubben ville beholde ham). Var på prøvespill i Bolton Wanderers, Blackburn og West Ham United, men valgte Blackburn Rovers for £750,000 (skulle overta etter Henning Berg da han ble solgt til Manchester United).

Pedersen arbeidet etter den aktive karrieren som fotballagent.

## Spillerkarriere

## Referanser


## Kilder
* altomfotball.no 
* 
* 
* 
* 
* 
* 
* 

## Eksterne lenker
* 
* 
*  Profil hos ffksupporter.net
Gøran Sørloth

**Gøran Sørloth** (født 1962) er en norsk tidligere fotballspiller. Sørloth var en av norsk fotballs mest målfarlige spisser på slutten av 1980-tallet og begynnelsen av 1990-tallet. I Eliteserien scoret han 74 mål på 174 kamper for Rosenborg Ballklub, og ble seriemester fem ganger. Han spilte også 55 , og scoret 15 landslagsmål.

Som 4. divisjonsspiller for  ble han del av juniorlandslaget i 1979, hvilket gjorde ham til tidenes første landslagsspiller fra Fosen. Samme år trente han flere ganger med  som var interessert i å hente ham over fjorden til Trondheim Sørloth spilte også 1980-sesongen i 5. divisjon for Rissa før han dro til  i 1981. Under den nyansatte treneren Tore Lindseths ledelse ble Sørloth del av  Strindheims ferd fra 3. divisjon til toppdivisjonen. Med Sørloth på topp gjorde Strindheim en god figur på våren, men endte lagets første sesong på øverste nivå med nedrykk.

Foran 1985-sesongen forlot Sørloth Strindheim til fordel for trønderhovedstadens storklubb . I en vennskapskamp mot  22. mai 1985 fikk han sin A-landslagsdebut som innbytter. I 1989 hadde han et mislykket opphold i den tyske klubben Borussia Mönchengladbach. Til tross for at han 27. april 1989 skrev en to-års kontrakt med Bundesliga-klubben, ble det kun fem målløse Bundesliga-kamper mot slutten av 1988/89-sesongen på ham før han returnerte til Rosenborg. Allerede 2. juli 1989 var han tilbake på Lerkendal i RBK-drakten i et hjemmetap mot . I november 1989 var Sørloth på prøvespill hos sin engelske favorittklubb , uten at det førte til tilbud om kontrakt. Hans andre utenlandsopphold gikk til den tyrkiske klubben Bursaspor i perioden 1993&ndash;94. Etter dette oppholdet returnerte han til Norge, og avsluttet karrieren i Viking FK.

Sørloth var med i Norges VM-tropp i 1994, og spilte én kamp i sluttspillet. Dette skulle også vise seg å bli hans siste landskamp.

Flere ganger utropt av sportsjournalister til å være Norges beste møtende spiss. Sørloths moderklubb er Rissa Idrettslag.

Sørloth har etter sin fotballkarriere arbeidet i en årrekke som travkommentator for fjernsynet. Sørloth har vært med i fjernsynsprogrammet *[[Mesternes Mester]]* som ble vist på NRK.

## Spillerkarriere

## Referanser


## Kilder
* 

## Eksterne lenker
* 
* 
*  Gøran Sørloth - Fussballdaten
*  Gøran Sørloth  på RBKweb.com
Likestillingsombudet

**Likestillingsombudet** i Norge er en tidligere statsetat som eksisterte fra 1978 til den ble fusjonert med to andre etater til Likestillings- og diskrimineringsombudet i 2006. Likestillingsombudet var det første i sitt slag og arbeidet for likestilling mellom kvinner og menn. Ombudet hadde hjemmel i likestillingslovens § 10

Ved etableringen i 1979 bestod etaten av likestillingsombudet Eva Kolstad, jurist og nestleder Gunnar Bergby og juristene Sigrun Hoel og Margaret Hagevik.

## Likestillingsombud
* 1978&ndash;1988: Eva Kolstad
* 1988&ndash;1994: Ingse Stabel
* 1994&ndash;2000: Anne Lise Ryel
* 2000&ndash;2005: Kristin Mile

Nestleder Sigrun Hoel fungerte som likestillingsombud i 1984, 1988 mellom Kolstads og Stabels ombudsperioder og igjen i 1991.

## Referanser


## Eksterne lenker
*
Forbundsdagsvalget i Tyskland 1969

**Forbundsdagsvalget i Tyskland 1969** var valget til den sjette tyske forbundsdagen, og fant sted 28. september det året. Valget omfattet bare Vest-Tyskland og ikke det daværende DDR.

Som følge av valget forlot SPD storkoalisjonen med CDU/CSU. Willy Brandt dannet sin første regjering, sammen med FDP. Brandt var SPDs første kansler siden mellomkrigstiden.

## Berlin
Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.

## Resultater

Valgdeltakelsen var på 86,7&nbsp;%.
## Referanser


## Eksterne lenker
*
Karl-Petter Løken

**Karl-Petter «Kalle» Løken** (født 1966) er en norsk sivilingeniør, bedriftsleder og tidligere fotballspiller oppvokst i Sarpsborg og Askim. Han ble i 2022 ansatt som generalsekretær i Norges Fotballforbund. Han var NRKs fotballekspert i 22 år.

## Fotballkarriere
Løken var en allsidig spiller som kunne benyttes nesten overalt på banen. Han ble mest benyttet som høyreback og høyre flankespiller. Løken spilte mesteparten av sin karriere i Rosenborg Ballklub, hvor han ble seriemester sju ganger og cupmester fire ganger.Han ble også toppscorer i eliteserien i 1991, og spilte 36  for Norge og scoret ett landslagsmål, i privatlandskamp mot Østerrike 31. mai 1989. Han var med i Norges VM-tropp i 1994, men spilte ingen kamper hverken i kvalifiseringen eller sluttspillet.

Med erfaring fra juniorlandslaget og spill i 3. divisjon for , startet Løkens fotballkarriere på toppnivå da han i 1985 flyttet til Trondheim for å studere og tok kontakt med Rosenborg. I 1997, etter tolv sesonger i Rosenborg, gikk Løken til Stabæk Fotball, hvor han spilte to sesonger før han la støvlene på hylla. Løken er bror til journalist og presseleder Kjersti Løken Stavrum.

Sønnen, Oskar Johannes Løken, har spilt for blant andre  og .

## Næringsliv
Av utdanning er Løken sivilingeniør i prosessteknikk fra Norges tekniske høgskole. Han har jobbet for Lundin Norway AS, har vært ekspertkommentator for NRK Sport fra 1996 til 2018 og tiltrådte som konsernsjef i Kværner ASA i mai 2018.

## Referanser


## Eksterne lenker
* 
*  Offisiell statistikk for Rosenborg Ballklub, Karl-Petter Løken
*
Alfie Haaland

**Alfie Haaland** (født **Alf-Inge Rasdal Håland**; 1972) er en norsk tidligere fotballspiller og far til Erling Braut Haaland. Han spilte 34 kamper for landslaget.

Haaland er sønn av Astor Håland og Tone Rasdal fra Voss. Astor Håland spilte selv fotball for Bryne og Rosseland BK. Alfie Haaland begynte fotballkarrieren i Bryne FK. Høsten 1993 signerte han for den engelske klubben Nottingham Forest. Han spilte senere for Leeds United FC og Manchester City FC.

Under et derby mellom Manchester City og byrivalen Manchester United i april 2001 ble Håland meid ned av Uniteds Roy Keane. Dette skal ha vært gjengjeldelse for en tidligere situasjon hvor Keane fikk skadet korsbåndet.

I august 2011 signerte Håland kontrakt med Rosseland Ballklubb og spilte for klubben i to sesonger.

## Referanser


## Eksterne lenker
*
Forbundsdagsvalget i Tyskland 1994

**Forbundsdagsvalget i Tyskland 1994** fant sted den 16. oktober det året.

Resultatet av valget var regjeringen bestående av CDU/CSU og FDP under ledelse av Helmut Kohl ble sittende. Ved valget var daværende statsminister i Rheinland-Pfalz Rudolf Scharping SPDs kanslerkandidat. Strid mellom Scharping og Oskar Lafontaine og Gerhard Schröder svekket SPDs stilling under valgkampen.

Partiet for demokratisk sosialisme (PDS) var representert selv om de hadde mindre enn 5&nbsp;% av stemmene. Grunnen til dette var at de oppnådde fire direktemandater. Ifølge den tyske valglovgivningen settes sperregrensen til side hvis et parti får minst tre direktemandater.

## Resultater
Valget i Tyskland 1930

**Valget i Tyskland 1930** ble avviklet 14. september 1930. Antallet mandater i riksdagen var økt fra 491 (ved valget i 1928) til 577. SPD forble største parti, men deres totale oppslutning gikk tilbake. Det nasjonalsosialistiske partiet økte antall mandater fra 12 til 107.

## Resultater
Forbundsdagsvalget i Tyskland 1957

**Forbundsdagsvalget i Tyskland 1957** fant sted 15. september det året. Valget omfattet bare Vest-Tyskland og ikke det daværende DDR. Valget omfattet også Saarland som tidligere på året ble overført fra Frankrike til Forbundsrepublikken.

Resultatet av valget var at Konrad Adenauer ble sittende som kansler og leder for koalisjonsregjering bestående av CDU/CSU og Deutsche Partei (DP).

## Berlin
Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort. 

## Resultater

Et antall medlemmer (7 CDU, 12 SPD, 2 FDP, 1 andre) indirekte valg av Berlins parlament er ikke inkludert nedenfor.

## Se også
* Keine Experimente

## Referanser


## Eksterne lenker
*
Forbundsdagsvalget i Tyskland 1949

**Forbundsdagsvalget i Tyskland 1949** ble avholdt 14. august 1949 og var det første valget til den tyske Forbundsdagen. Den tyske nasjonalforsamlingen var grunnlagt samme år gjennom vedtakelsen av den nye grunnloven. Det hadde siden 1946 blitt avholdt kommunalvalg og valg til delstatsparlamentene i landet. Dette forbundsdagsvalget var imidlertid det første frie, føderale valg på tysk jord siden 6. november 1932. 

Resultatet av valget førte til at Forbundsdagen valgte Konrad Adenauer som kansler. Adenauer dannet deretter regjering sammen med FDP.

## Geografisk omfang
Valget omfattet bare det såkalte Vest-Tyskland og ikke Den sovjetiske okkupasjonssonen (senere DDR). Valgloven innebar at de fleste flyktninger også nylig ankomne fra den sovjetiske okkupasjonssonen hadde stemmerett.

Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall representanter til Forbundsdagen. Representantene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort. Bestemmelser som ga Berlin en særlig rettslig status ble kalt «Berlin-klausuler». Disse ble imidlertid ved Tysklands gjenforening i 1990 strøket i lovgivningen.

Den senere tyske delstaten Saarland som på dette tidspunkt var en autonom stat, men i økonomisk union med Frankrike, deltok ikke i valget.

## Resultater

## Referanser


## Eksterne lenker
* 
* Resultater av valget 14. august 1949 (Statistisches Bundesamt)
Katja Kipping

**Katja Kipping** (født 18. januar 1978 i Dresden) er en tysk politiker (Die Linke). Hun er medlem av det tyske parlamentet, var fra 2009 nestleder og er fra 2. juni 2012 leder av sitt parti. Lederskapet deles med Bernd Riexinger.

Katja Kipping studerte slavistikk, amerikanistikk og jus ved Technische Universität Dresden. Der deltok hun i studentprotester for forbedring av studiebetingelsene og ble involvert i PDS, som hun ble medlem av i 1998. Allerede året etter ble hun, 21 år gammel, medlem av byrådet i Dresden med arbeidsområde miljø og samferdsel.

I september 1999 ble hun innvalgt i den saksiske landdagen og ble samferdselspolitisk talskvinne og kasserer for PDS' landdagsfraksjon. I 2003 ble hun valgt til nestleder i partiet på riksbasis. Hun fullførte sitt akademiske studium samme år.

Hun ble gjenvalgt til den saksiske landdagen i september 2004. Katja Kipping var toppkandidat i Sachsen for Die Linkspartei ved valget til Forbundsdagen 18. september 2005 og ble innvalgt over partiets landsliste.

## Referanser


## Eksterne lenker
* 
* Omtale i Financial Times
* PDS i Sachsens hjemmeside
* Intervju med Katja Kipping i Junge Welt
SEATO

**SEATO** (**Southeast Asia Treaty Organization**) var en internasjonal forsvarsallianse som ble oppløst i 1977. Etter Genèvekonferansen i 1954 etter Frankrikes krigsnederlag mot Nord-Vietnam, ble SEATO opprettet den 8. september 1954 i Manila under ledelse av USA, som en «asiatisk versjon» av NATO. Målet var å stanse kommunismens vekst i det sørøstlige Asia.

Medlemsland var Australia, USA, Frankrike (til 1974), Storbritannia, New Zealand, Pakistan (til 1972), Filippinene og Thailand (til 1975).

I motsetning til NATO forpliktet ikke medlemslandene seg til bistand i tilfelle militære angrep. Alliansen støttet formelt USA i Vietnamkrigen, men deltok aldri i konflikten. Etter det amerikanske tilbaketoget fra Vietnam, ble SEATO sett på som overflødig, og organisasjonen ble oppløst den 30. juni 1977.

SEATOs hovedsete var i Bangkok.
Gandhi (film)

***Gandhi*** er en britisk-Indisk biografisk periodedrama fra  regissert av Richard Attenborough. Tittelrollen spilles av Ben Kingsley.

## Handling
Filmen omhandler livet til Mohandas Karamchand Gandhi, bedre kjent som Mahatma Gandhi, som var leder for den ikke-voldelige motstandsbevegelsen mot den britiske kolonistyret i India i første halvdel av det 20. århundre. Historien løper fra hans dager i Sør-Afrika til attentatet 30. januar 1948. 

## Om filmen
Innspillingen begynte 26. november 1980 og varte til 10. mai 1981. Ca. 300&nbsp;000 statister deltok i innspillingen av begravelsesscenen, noe som ifølge Guinness rekordbok er det største antall statister som noen gang har vært brukt på en film.

## Medvirkende
* Ben Kingsley – Mahatma Gandhi
* Candice Bergen – Margaret Bourke-White
* Edward Fox – General Reginald Dyer
* John Gielgud – Lord Irwin, Viceroy
* Trevor Howard – Judge Broomfield
* John Mills – Lord Chelmsford, Viceroy
* Martin Sheen – Vince Walker
* Ian Charleson – Rev. Charlie Andrews
* Athol Fugard – Gen. Jan Christiaan Smuts
* Günther Maria Halmer – Dr. Herman Kallenbach
* Saeed Jaffrey – Sardar Patel
* Geraldine James – Mirabehn
* Alyque Padamsee – Mohammed Ali Jinnah
* Amrish Puri – Kahn
* Roshan Seth – Pandit Jawaharlal Nehru
* Michael Hordern – Sir George Hodge
* Bernard Hill – Soldat
* Daniel Day-Lewis – Colin
* John Ratzenberger – Amerikansk offiser

## Priser og nominasjoner
Filmen vant 8 Oscar-statuetter i 1982, inkludert prisen for beste film.

Det amerikanske filminstituttet har kåret Gandhi til filmhistoriens 21. beste helteskikkelse.

## Referanser


## Eksterne lenker
*
Hans Erik Matre

**Hans Erik Matre** (født 1955) er en norsk pressemann, tidligere sjefredaktør i avisene *[[Vårt Land]]*, *[[Bergens Tidende]]* og *[[Aftenposten]]*, og i Norsk Telegrambyrå (NTB).

Matre har statsvitenskap grunnfag og mellomfag i kristendom fra Universitetet i Oslo (UiO). I 1975 ble han ansatt som journalist i avisen *Vårt Land* hvor han også var sjefredaktør i tiden 1983-1989. Han var sjefredaktør og administrerende direktør i Norsk Telegrambyrå (NTB) i tiden 1989-1994 og hadde tilsvarende stilling i *[[Bergens Tidende]]* 1994-1997. Fra 1997 til 2004 hadde han ulike stillinger i Schibsted før han i tiden 2004-2009 var sjefredaktør i *Aftenposten*.

Matre var leder av Norsk Redaktørforening fra 1988 til 1996 og har vært styremedlem i World Editors Forum og i International Press Institute. Han var i 1998–2001 med i Verdikommisjonen og var leder av Verdikommisjonens råd. Han har også vært styreleder i Misjonsalliansen. 

I lokalsamfunnet har han vært aktiv som voksenfrivillig i Justus Ski Ten Sing og flere andre ungdomsgrupper i Ski kirke.

## Referanser
USS «Cole» (DDG-67)

**USS «Cole»** (**DDG-67**) er en amerikansk jager i Arleigh Burke-klassen med hjemmehavn i Norfolk i Virginia. Skipet er oppkalt etter sersjant Darrell S. Cole, en marineinfanterist som falt i tjeneste på Iwo Jima den 19. februar 1945.

Skipet ble bygget av Ingalls Shipbuilding og levert til den amerikanske marinen den 11. mars 1996.

Den 12. oktober 2000 ble «Cole» angrepet fra en liten gummibåt av selvmordsbombere. 17 soldater ble drept og 39 såret. Den amerikanske regjeringen utlovet en belønning på opptil 5&nbsp;millioner dollar for informasjon som kunne lede til pågripelse av personer som deltok i eller støttet angrepet.

Den 4. november 2002 ble Ali Qaed Sinan al-Harthi, som antas å ha planlagt angrepet, drept av CIA ved hjelp av et AGM-114 Hellfire missil skutt fra en RQ-1 Predator drone.

«Cole» ble sendt tilbake til USA ombord i det norske lasteskipet MV «Blue Marlin» eiet av Offshore Heavy Transport i Oslo. «Cole» ble losset av «Blue Marlin» den 13. desember 2000 ved verftet til Northrop Grumman Ship Systems. Etter en vellykket 14-måneders innsats for å reparere skipet, returnerte «Cole» til sin hjemmehavn i Norfolk den 19. april 2002. Den 29. november 2003 forlot skipet havnen på sitt første tokt siden terroraksjonen.

## Eksterne lenker
* 
*  Naval Vessel Register
Jan Mehlum

**Jan Mehlum** (født 1. januar 1945 i Tønsberg) er en norsk forfatter og førsteamanuensis i sosiologi ved Universitetet i Sørøst-Norge. 

Mehlum er utdannet diplommarkedsøkonom og sosiolog ved Universitetet i Oslo. Han har arbeidet med reiseliv, kinodrift, lederutvikling, u-land og førskolelærerutdanning. Han har vært lærer og samfunnsforsker. Mehlum debuterte litterært i 1996 med kriminalromanen *Gylne tider*. 
Mehlum har også sitt virke som deltidsansatt ved Handelshøyskolen BI Nydalen.

Han har senere utgitt en rekke bøker om sin detektiv, tønsbergadvokaten Svend Foyn. Bøkene er oversatt til svensk, nederlandsk og tysk.

Mehlums romaner *[[Svend Foyn - Din eneste venn (hørespill)|Din eneste venn]]*, *[[Svend Foyn - En nødvendig død (hørespill)|En nødvendig død]]* og *[[Svend Foyn - Den siste dansen (hørespill)|Den siste dansen]]* er dramatisert for NRK Radioteatret. Det er også planlagt filmatisering av hele serien for radio og tv. 

## Bibliografi
* *Case og oppgaver i markedsføring* &ndash; markedsføring (1972)
* *Menn, myter og markedsføring : en studie i markedsføreres ideologi og praksis i Norge : arbeidsnotat* &ndash; markedsføring (1972)
* *Med Norad til Øst-Afrika : en undersøkelse av Norad-familiers opplevelser av ekspertlivet i Zambia og Tanzania* &ndash; markedsføring (1990) 
* *Privat eller offentlig kinodrift? : kultur, kvalitet og marked* (1997)
* *Tønsberg kino A/S : en brukerundersøkelse* (1997)
* *Medlems- og tillitsvalgtrollen* &ndash; AOF (2003)
* *Møtet er satt* &ndash; AOF (2003)
* *Lengsel etter penger* &ndash; thriller (2013)

### Serie med Svend Foyn i hovedrollen
# *Gylne tider* &ndash; kriminalroman (1996)
# *Kalde hender* &ndash; kriminalroman (1998)
# *Det annet kinn* &ndash; kriminalroman (1999)
# *En rettferdig dom* &ndash; kriminalroman (2000)
# *En nødvendig død* &ndash; kriminalroman (2002)
# *Den siste dansen* &ndash; kriminalroman (2003)
# *Din eneste venn* &ndash; kriminalroman (2005)
# *For Guds skyld* &ndash; kriminalroman (2007)
# *Det ingen vet* &ndash; kriminalroman (2008)
# *Madrugada* &ndash; kriminalroman (2009)
# *Bake kake søte* &ndash; kriminalroman (2010)
# *Straffen* &ndash; kriminalroman (2011)
# *En god sak* &ndash; kriminalroman (2012)
# *Ren samvittighet* &#x2013; kriminalroman (2014)
# *Et hardt slag* &#x2013; kriminalroman (2015)
# *To komma åtte sekunder* &#x2013; kriminalroman (2016)
# *Hvit engel, svart natt* &#x2013; kriminalroman (2018)
# *Fornemmelse av skyld* &ndash; kriminalroman (2019)
# *Lang tids reise* &ndash; kriminalroman (2020)
# *Ut av tiden* &ndash; kriminalroman (2022)
# *Etterpå er vi alle kloke* &ndash; kriminalroman (2023)
# Inn i mørket - kriminalroman(2025)

Alle bøkene unntatt *Kalde hender* og *Lengsel etter penger* er utgitt som lydbok eller hørespill med Svend Foyn i hovedrollen.

## Priser
* Rivertonprisen 1998, for *Kalde hender*
* Vestfolds Litteraturpris 2003

## Referanser


## Eksterne lenker
Reinpolitiet

**Reinpolitiet** er en enhet i Finnmark politidistrikt, organisert under Felles enhet for etterretning, forebygging og etterforskning (FEFE). Enheten har fem faste patruljer stasjonert i Alta, Karasjok, Kautokeino, Storslett og Tana, med til sammen 15 ansatte. Reinpolitiets ansvarsområde dekker rundt 60 000&nbsp;km² i Finnmark og Nord-Troms.

## Oppgaver
Reinpolitiets hovedoppgave er å forebygge konflikter og etterforske straffbare forhold knyttet til reindriften. Patruljene utfører også oppgaver innen miljø- og faunakriminalitet, jakt- og fiskeoppsyn, kontroll av vernebestemmelser og motorferdsel i utmark. Enheten bistår dessuten i søk- og redningstjenesten.

## Historie
Reinpolitiet ble opprettet i 1949 som følge av omfattende reintyverier under og etter andre verdenskrig. Initiativet kom fra reindriftsnæringen, som ønsket et eget politi for å bekjempe tyveriene. Ordningen startet som et prøveprosjekt med seks tjenestemenn fra Utrykningspolitiet sommeren 1948. Erfaringene var gode, og antallet patruljer ble gradvis utvidet. Fra 1975 fikk Reinpolitiet helårsengasjementer, og i 1981 ble tjenesten fast organisert under daværende Vest-Finnmark politikammer. Etter flere sammenslåinger ble enheten i 2016 en del av Finnmark politidistrikt.

## Referanser
Detektiv

En **detektiv** (av latin «å avdekke», av *de-* = «av-» og *tegere* = «å dekke», av den protoindoeuropeiske roten **(s)teg* = «å tildekke») er en populær betegnelse på en person som etterforsker en forbrytelse eller et lovbrudd.

I den folkelige betegnelsen regnes det med to typer detektiver:
*En politietterforsker
*En privatetterforsker.

## Referanser
Etterforsker

**Etterforsker** eller **detektiv** kan vise til:

*Politietterforsker – en tjenestemann ved kriminalpolitiet
*Privatetterforsker – en person som driver etterforskning uten å være knyttet til offentlige myndigheter
Politietterforsker

En **politietterforsker**, tidligere **kriminalbetjent** eller **oppdagelsesbetjent**, er en tjenestemann ved kriminalpolitiet. I noen land må personer som vil bli politietterforsker tjenestegjøre som ordenspoliti i en periode før de kan søke om å bli etterforsker. I andre land, blant annet mange land i Europa, rekrutteres politietterforskere rett fra universitetene, uten tidligere erfaring som uniformert politi.

I noen land bærer politietterforskere tittelen *detektiv*, mens betegnelsen *[[spesialagent]]* ofte benyttes om amerikanske føderale etterforskere.

## Referanser
NRK Folkemusikk

**NRK Folkemusikk** er NRKs tiende radiokanal, og var den første norske radiokanalen som bare sendte digitalt via DAB og Internett. Kanalen sender bare musikk, uten programleder. Musikken på kanalen består av både ny og gammel norsk folkemusikk i tillegg til noe verdensmusikk. Kanalen bruker blant annet opptak fra folkemusikkarkivet til NRK, som inneholder over 50&nbsp;000 opptak fra 1934 til i dag. Kanalen startet sine sendinger som NRK Alltid Folkemusikk 7. desember 2004, men byttet senere navn til NRK Folkemusikk.

## Eksterne lenker
* Nettside på nrk.no
* På nettradio
Czesław Słania

**Czesław Słania** (*tjess-wav swan-ija*) (1921–2005) var en polsk-svensk frimerkegravør med stor utbredelse og popularitet. 

Ifølge *[[Guinness rekordbok]]* har Słania gravert flere frimerker enn noen annen, i alt over 1 000 frimerker, foruten pengesedler og enkelte andre motiver.  

Han var født i Czeladź i Polen, og begynte på Akademii Sztuk Pięknych i Kraków i 1945. Allerede som student ble han engasjert som gravør ved det polske statstrykkeriet, og 1. august 1950 utga det polske postvesen hans første frimerke. Det er et bilde av en arbeider og en due, og ble utgitt i samband med en fredskongress i Warszawa.  

I 1956 flyttet den 35-årige Słania til Sverige hvor han ble ansatt hos det svenske postvesenet fra 1959. Siden den gang har han produsert en lang rekke frimerker, ikke bare for det svenske postverket, men også for i alt 34 land, i tillegg til pengesedler i ti land. Av de nordiske land arbeidet han, foruten Sverige, for postvesenet i Grønland https://web.archive.org/web/20051109222607/http://slaniastamps.heindorffhus.dk/frame-Greenland01.htm, Island http://www.slaniastamps-heindorffhus.com/frame-Iceland.htm , Færøyene http://www.slaniastamps-heindorffhus.com/frame-FaeroeIslands01.htm , Danmark http://www.slaniastamps-heindorffhus.com/frame-Denmark01.htm  og Åland http://www.slaniastamps-heindorffhus.com/frame-Aland.htm . Słania var hoffgravør i Sverige, Danmark og Monaco.

Słania er blant de få internasjonalt kjente frimerkekunstnere som anerkjennes som kunstner, og det finnes samlere som for hans renommé og dyktighet samler utelukkende på hans arbeider, uavhengig av utgivelsesland. Hans allsidige talent viser seg i at hans arbeider omfatter såvel kongelige portretter, nobelprisvinnere, kulturhistorie, filmstjerner,  flora og fauna. I 2000 markerte det svenske Postverket utgivelsen av Słanias 1000. frimerke ved å utgi det største frimerke som er utgitt i gravørteknikk. Frimerket http://hugin.info/134112/R/985802/147088.jpg måler 60 x 81 mm, og viser midtpartiet i David Klöcker Ehrenstrahls maleri fra 1695: *Svenska konungars berömlige bedrifter*, som henger i Drottningholms slott. 

Hans siste frimerke ble *Generalforsamlingen*, utgitt av FN til dets 60-årsjubileum i februar 2005.

## Referanser


## Eksterne lenker
* Czeslaw Slania's Engraved Stamps and Banknotes  En privat webside med bilde omtale av samtlige arbeider 
* Slanias 1000. frimerke, stort gjengitt
* Privat samlerside
* Slania online exhibition
Inger Louise Valle

**Inger Louise Valle** (1921–2006) var en norsk jurist og politiker (Ap).

Valle var forbrukerminister 1971–1972, justisminister fra 1973 til 1979, og kommunal- og arbeidsminister fra 1979 til 1980. Valle var leder av den norske Hovedkomiteen for FNs internasjonale kvinneår 1975. Hun var medlem av Bærum kommunestyre fra 1967 til 1971, og av ulike komiteer og utvalg, blant annet Kjøpslovkomiteen av 1962.

Inger Louise Valle var Norges første forbrukerombudsmann, en stilling hun tiltrådte i 1973.

### Kriminalmeldingen av 1978
Valle huskes som politiker spesielt for *kriminalmeldingen av 1978*, som ble utarbeidet under hennes periode som justisminister. Kriminalmeldingen la blant annet vekt på kriminalitetsforebyggende tiltak og å forstå sammenhengen mellom kriminalitet og ulike samfunnsforhold, men den var omstridt da den kom og ble mye debattert, og trukket tilbake i 1979. Daværende statsminister Odvar Nordli ba Valle høsten 1979 om å gå fra Justisdepartementet til Kommunal- og arbeidsdepartementet, angivelig som følge av kontroversene rundt kriminalmeldingen.

I 1979 ble alle bestemmelser i lovgivningen om dødsstraff sløyfet etter initiativ av Valle, som uten forutgående offentlig diskusjon eller utredning hadde fått regjeringen med på å foreslå dette.

## Bakgrunn
Valle var datter av skipsreder Jens Andvig og Louise Berg, og mor til professor Jan Grund. Hun var utdannet cand.jur. (1951) og arbeidet ved Norsk korrespondanseskole (1941-1947), i Prisdirektoratet (1942-1958), og i Forbrukerrådet (1958-1971).

## Bibliografi
* *Dette står jeg for*, Gyldendal forlag, 1989

## Referanser


## Eksterne lenker
*
DHCP

**DHCP (''Dynamic Host Configuration Protocol'')** er en kommunikasjonsprotokoll som brukes i UDP/IP datanettverk. Ved hjelp av en DHCP-server er det mulig å automatisk tildele IP-adresser og andre nettverksparametre til tilkoblede klienter. Dette gjør at klienter i ett nettverk kan kommunisere med hverandre meget effektivt. Hvis nettverket er koblet til internett, vil man også kunne kommunisere ut på internett. DHCP gjør det enklere å bytte mellom nettverk, da man ikke lengre er avhengig å manuelt sette opp IP-adresser. Alt fra små hjemmenettverk til store bedriftsnettverk bruker DHCP. Dersom et nettverk ikke har noen DHCP-server, vil en klient generere en privat IP-adresse mellom *169.254.1.0* og *169.254.254.255* . Dette gjør at den ikke vil klare å kommunisere på internett.

## Historikk
DHCP ble definert som standard protokoll i oktober 1993 av Internet Engineering Task Force. DHCP fikk en oppdatering i 1997 som fortsatt er i bruk.

Etter som DHCP ble oppfunnet før nettverkssikkerhet ble viktig, har ikke den grunnleggende DHCP protokollen noen sikkerhetsmekanismer.

## Funksjon
DHCP er bygget opp i fire trinn, som er utgangspunktet for tildeling av IP informasjon. De fire trinnene er *DHCP Discovery*, *DHCP Offers*, *DHCP Request* og *DHCP Acknowledgement*.

### DHCP Discovery
Når en datamaskin er koblet til et DHCP-aktivert nettverk, vil den sende ut en broadcast. Denne forespørselen, kjent som *DHCP Discover*, vil bli sendt ut i håp om å finne DHCP-server. Dette er en standardisert UDP-pakke (*User Datagram Protocol*-pakke), og er lett gjenkjennelig da den er nesten "tom" for informasjon.

#### DHCP Offers
Klienten vil deretter motta et lease-tilbud fra serveren. Denne leieavtalen bestemmer hvor lenge klienten kan forvente å bruke IP informasjonen den vil få inn. En DHCP-melding referert til som *DHCP Offer* sendes tilbake fra serveren til klienten. Denne meldingen inneholder leieavtalens varighet, IP-adresse, nettverksmaske, klientens MAC-adresse og IP-adressen til DHCP-serveren som utstedte meldingen.

#### DHCP Requests
Ved en vellykket transaksjon av informasjon, må klienten fortelle DHCP serveren om informasjonen som ble sendt er mottatt og akseptert. En broadcast er også igangsatt fra DHCP-serveren, dette vil fortelle andre mulige DHCP-servere at det ikke skal utstede IP-informasjon til klienten, fordi klienten allerede har innhentet nødvendig informasjon. Dette vil bidra til å frigjøre IP-adresser til andre datamaskiner, etter som bare en leiekontrakt kan hentes per nettverksgrensesnitt (NIC-enhet).

#### DHCP Acknowledgement (ACK)
DHCP-anerkjennelse er den siste fasen i informasjonsutveksling mellom serveren og klienten. I denne fasen vil serveren, etter å ha hentet DHCPREQUEST-melding fra klienten, sende den tilbake en *DHCP Acknowledge*-melding. Denne pakken med informasjon omfatter leieavtalens varighet, samt noe konfigurasjonsinformasjon klienten kan ha spesifisert/etterspurt *(*f.eks. IP-adressen til ruteren, eller DNS-adresse(r)). På dette punktet er prosessen fullført, og klientmaskinen vil konfigurere IP-informasjonen.

## Referanser


## Kilder
*
Gomp

:*«Gomp» kan også referere til Gomp-pastiller fra Brynild.*

En ***gomp*** er i bok- og filmserien Harry Potter et uttrykk som sikter til et menneske som ikke har magiske evner og som ikke tilhører en magikerfamilie. Bøkene er skrevet av J.K. Rowling og oversatt til norsk av Torstein Bugge Høverstad.

I bøkene er magikerne som er født og oppvokst blant andre magikere som totalt uvitende om alle hjelpemidlene «gompene» har måttet finne opp for å greie seg i en hverdag uten magi. Ronny Wiltersens far, Arthur Wiltersen, er veldig fascinert av disse hjelpemidlene og stiller stadig vekk Harry spørsmål som «*Hvilket eksakt formål har en badeand?*». 

På Galtvort høyere skole for hekseri og trolldom finnes et eget fag for studiet av «gomper» som kalles «gompologi». Til alles overraskelse tar Hermine dette faget, selv om hun er født og oppvokst i en «gompefamilie». Hun sier at hun tar faget for å se «gomper» fra et magisk perspektiv, men droppet det neste år fordi det var for mye styr med så mange fag.

J.K. Rowling har sagt at hun lagde det engelske ordet «muggle» fra «mug», et engelsk ord for en som er lettlurt. Hun la til suffikset «-gle» for å få det til å høres mindre nedlatende ut.

## Gompefødt

Å være gompefødt er å være født av gompeforeldre, men likevel ha «magisk blod». I Harry Potter og dødstalismanene blir det hevdet at gompefødte «stjeler» magi fra andre hekser og trollmenn. De gompefødtes største beskytter er Albus Humlesnurr, som har stått for gomper- og gompefødtes beskyttelse helt fra han ble rektor på Galtvort skole.

Noen gompefødte hekser og trollmenn i Harry Potter-bøkene:

*Hermine Grang
*Tommy Ding
*Teodor Dult
*Lilly Eving

## Oversettelse av ordet «gomper» til andre språk

## Referanser
Roberto Heras

**Roberto Heras Hernández** (født 1. februar 1974 i Béjar) er en spansk syklist.

Heras har blant annet vunnet Vuelta a España fire ganger. I februar 2006 ble han utestengt i to år etter å ha testet positivt for EPO på nest siste etappe av Vuelta a España 2005, og seieren gikk til Denis Mensjov. Etter en anke basert på ureglementert behandling av dopingprøven fikk han seieren tilbake. Heras saksøkte det spanske sykkelforbundet og fikk €724 000 i kompensasjon for tapt fortjeneste.

Heras var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

## Referanser


## Eksterne lenker
*